
Esselamualejkum draga braćo, da li je dozvoljeno obaviti hadž za osobu koja je pocinila samoubistvo i dali se za tu osobu mogu raditi hajrati na dunjaluku, kao za osobu koja je preselila normalno. BarakAllahu fikum!


* 
* 
* 
* 
* 
* 
* 

 
Obavljanje hadža za osobu koja je pocinila samoubistvo

Alejkumusselam!


Osoba koja počini samoubistvo je veliki griješnik po idžmau učenjaka i biće kažnjena u Džehenemu ako joj Allah, dželle še’nuhu, ne oprosti tako što će se neprestano ubijati na isti način kao što se ubila na Dunjaluku. Kao što je došlo u vjerodostojnom hadisu kojeg bilježe Buharija i Muslim u svojim Sahihima od Ebu Hurejre, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko se baci sa brda pa ubije samog sebe on će se u Džehenemu bacati vječno i neprestano. A onaj ko popije otrov pa se ubije, otrov će biti u njegovoj ruci ***[piće](https://pitajucene.com/search/pi%C4%87e/questions/ "Pretraži pitanja o piću")*** ga u džehenemskoj vatri vječno i neprestano. Ko ubije samog sebe željeznom šipkom željezna šipka će biti u njegovoj ruci, probadaće se njome u džehenemskoj vatri vječno i neprestano“.


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** govori o veličini grijeha samoubitva i težini njegove zabrane. A ovo ne znači da musliman koji samog sebe ubije ali je umro na tevhidu da će vječno biti u Džehenemu i da nikad neće izaći iz njega, nego po akidi Ehli sunneta vel džemata svi veliki griješnici kojima Allah ne oprosti biće kažnjavani u Džehenemu kolika je težina njihovog grijeha a zatim će kad tada biti vraćeni u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** jer su umrli na tevhidu.


Prema tome, samoubica sa svojim djelom samoubistva nije izašao iz islama, njemu se klanja ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** i dozvoljeno je za njega obavljati sve vrste ibadeta kao i za druge muslimane velike griješnike. Zato nema smetnje da se za njega obavi hadž, udijeli sadaka, da se za njega dovi i tako dalje. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice <http://www.n-um.com>


